**Vitøkur fyri Veðurlagsvirðisløn Føroya Lærarafelags**

**Undirstøði**

Lærarafelagið vil, at føroyski skúlin í størri mun leggur dent á kunnleika um veðurlags- og umhvørvisavbjóðingar, so at børn og ung fáa øktan kunnleika og verða meiri tilvitað um hesar avbjóðingarnar. Læra um burðardygga menning er tí eitt øki, ið Lærarafelagið fer at varpa ljós á.

**Mál**

Virðislønin skal eggja skúlum at arbeiða við veðurlagsavbjóðingum, og hvussu hesar avbjóðingar kunnu loysast. Virðislønin skal vera til frama fyri útbúgving í burðardyggum loysnum í fólkaskúlanum. Endamálið við virðislønini er at gera vart við veðurlagsavbjóðingar og veðurlagsloysnir í øllum samfelagnum sum heild, serliga í útbúgvingarhøpi.

**Málbólkur**

Virðislønin verður latin árliga. Virðislønin verður latin einum fólkaskúla ella frískúla. Lærarafelagið kann frammanundan leggja dent á ávísar málbólkar.

**Krøv**

Virðislønin verður latin einum skúla, ið hevur eggjað børnum og ungum til at arbeiða við at ogna sær vitan og kunnleika um veðurlagsavbjóðingar og veðurlagsloysnir. Vinnarin skal hava lokið minst eitt av hesum krøvum:

* Skarað framúr í arbeiðinum við útbúgving í burðardyggari menning.
* Verið virkin í at økja tilvitanina um, hvussu veðurlagsavbjóðingar kunnu loysast. Loysnirnar kunnu vera staðbundnar og til dømis snúgva seg um orkunýtslu, burturkast, nýtslu, keyp og flutning.
* Fingið burðardygga menning við í arbeiðið í skúlanum.

**Títtleiki**

Virðislønin verður latin á aðalfundinum hjá Føroya Lærarafelag.

**Uppskot til virðisløn**

Tað stendur einum og hvørjum í boði at skjóta upp evni til virðislønina. Uppskotini mugu vera grundgivin.

**Virðislønin**

Vinnarin fær eitt heiðursbræv og har afturat 25.000 krónur. Peningurin skal í mestan mun fara til at arbeiða víðari við veðurlagsavbjóðingum.

**Dómsnevnd**

Tríggir limir eru í dómsnevndini. Føroya Lærarafelag, Betri og Føroya Náttúru- og Umhvørvisfelag velja hvør sítt umboð. Umboð Føroya Lærarafelags er formaður í dómsnevndini. Skrivari Føroya Lærarafelags er skrivari í dómsnevndini.